ZurichNLP/romansh-municipal-text-corpus huggingface dataset:
Rumantsch: All'entschatta dalla Via Porta Sura datier dalla cruschada vegn construida ina nova fermada da posta tenor ils basegns da persunas cun impediments, e quei per ils ulteriurs autos da posta che vegnan neu dalla Lumnezia, da Sursaissa Mundaun e da Luven. Ultra da quei duei ina nova sdrema da pedunzs vegnir construida alla Via Porclas. En quei connex vegn era il passapei a-dattaus.
Deutsch: Am Anfang der Via Porta Sura nahe der Kreuzung wird für die übrigen, aus Lumnezia, von Obersaxen Mundaun und Luven kommenden Postautos eine neue behindertengerechte Bushal-testelle errichtet. Im Weiteren soll eine neue Fussgängerüberquerung an der Via Porclas er-stellt werden. Dabei wird auch das Trottoir angepasst.
Rumantsch: Per sanar e construir fermadas da posta tenor la LImp (lescha davart l'egualitad da persunas cun impediments) vegn concedida temporarmein entochen la fin digl onn 2023 ina contribuziun da 60 pertschien dils cuosts imputabels. Ei vegn pia fatg quen cun ina contribuziun da subvenziun dil cantun ell'altezia da ca. CHF 150'000.00.
Deutsch: Für die Sanierung und Erstellung von Bushaltestellen gemäss BehiG (Behindertengleichstel-lungsgesetz) wird befristet bis Ende 2023 voraussichtlich ein Beitragssatz von 60 Prozent an die anrechenbaren Kosten gewährt. Somit wird mit einem Subventionsbeitrag des Kantons in Höhe von ca. CHF 150'000.00 gerechnet.
Rumantsch: da conceder per la construcziun dallas duas novas fermadas da posta tenor ils basegns da persunas cun impediments alla Porta Sura ed alla Via da Val cun las adattaziuns dil pas-sapei sco era las sdremas per pedunzs in credit d'impegn da brutto CHF 360'000 incl. in'eventuala carischia;
Deutsch: für die Erstellung der zwei neuen behindertengerechten Bushaltestellen am Obertor und an der Valserstrasse mit den Anpassungen am Trottoir sowie den zwei Fussgänger-überquerungen sei ein Verpflichtungskredit von brutto CHF 360'000 zuzüglich einer all-fälligen Teuerung zu gewähren;
Rumantsch: Tenor il project general dil provediment d'aua (GWP) Ilanz/Glion exista in basegns d'agir urgentamein tier la sanaziun dallas fontaunas a Siat. La sanaziun planisada dil provediment d'aua Siat duei succeder en pliras etappas denter ils onns 2022 e 2027 e vegn tenor schazetg da cuosts a custar 2.8 miu. francs. Per quei intent incumbensescha la suprastonza communala il parlament communal da deliberar in credit d'impegn per mauns dalla cuminonza da votantas e votants all'urna.
Deutsch: Gemäss dem Generellen Wasserversorgungsprojekt (GWP) Ilanz/Glion besteht ein dringender Handlungsbedarf bei der Sanierung der Quellen in Siat. Die geplante Sanierung der Wasserver-sorgung Siat soll in mehreren Etappen über die Jahre 2022 bis 2027 erfolgen und wird gemäss Kostenschätzung 2.8 Mio. Franken kosten. Hierzu beantragt der Gemeindevorstand dem Ge-meindeparlament die Genehmigung eines Verpflichtungskredits zuhanden der Urnengemeinde.
Rumantsch: Siat dispona d'ina reit extendida dil provediment d'aua cun diversas regiuns da fontaunas el nordost e nordvest dalla fracziun. L'aua da fontauna vegn menada els dus reservuars Via da Cuolm el vest e Crusch egl ost. Sur il reservuar Via da Cuolm sa l'aua vegnir menada el provediment d'aua da Rueun sco era a divers mises e begls. Tut ils indrezs ein vegni els onns e sesanflan en in stan cun basegns da sanar ni corrispundan per part buca pli allas normas legalas.
Deutsch: Siat verfügt über ein weitverzweigtes Wasserversorgungsnetz mit diversen Quellgebieten im Nordosten und Nordwesten der Fraktion. Das Quellwasser wird in die beiden Reservoire Via da Cuolm im Westen und Crusch im Osten eingespiesen. Über das Reservoir Via da Cuolm kann Wasser an die Wasserversorgung Rueun sowie an diverse Maiensässe und Tränkeanlagen abgege-ben werden. Etliche Anlagen sind in die Jahre gekommen und befinden sich in einem sanie-rungsbedürftigen Zustand oder entsprechen teilweise nicht mehr den gesetzlichen Normen.
Rumantsch: Sin fundament dil project general dil provediment d'aua (GWP) Ilanz/Glion duein entginas mesiras da sanar urgentas vid il provediment d'aua Siat vegnir realisadas.
Deutsch: Auf der Grundlage des Generellen Wasserversorgungsprojektes (GWP) Ilanz/Glion sollen einige dringend benötigte Sanierungsmassnahmen an der Wasserversorgung Siat umgesetzt werden.
Rumantsch: Il project cuntegn la sanaziun dallas quater regiuns da fontauna a Runvagau, Plaunas Pallius, Sur Pistget e Las Palius, dils dus reservuars sco era lavurs vid las vias ellas zonas da schurmetg da duas regiuns da fontauna.
Deutsch: Das Projekt umfasst die Sanierung der vier Quellgebiete in Runvagau, Plaunas Palius, Sur Pistget und Las Palius, der beiden Reservoire sowie Strassenarbeiten in den Schutzzonen zweier Quell-gebiete.
Rumantsch: Las fontaunas Plaunas Palius ed Uaul Cavriu ein cundrezs indispensabels dil provediment d'aua da Siat. Ellas han denton donns substanzials, corrispundan buca pli allas pretensiuns dalla lescha ed ein gia pli che 50 onns veglias. La carschientscha existenta da ragischs ellas fontaunas e la surcurclada mudesta augmentan la resca da tschuffergnar e pericliteschan aschia la segirtad dil provediment d'aua da beiber.
Deutsch: Die Quellfassungen Plaunas Palius und Uaul Cavriu sind unverzichtbare Anlagen der Wasserver-sorgung von Siat. Sie weisen jedoch substanzielle Schäden auf, entsprechen nicht mehr den ge-setzlichen Anforderungen und sind bereits über 50 Jahre alt. Der vorhandene Wurzeleinwuchs in den Quellen und die geringe Überdeckung steigern das Verschmutzungsrisiko und gefährden damit die Sicherheit der Trinkwasserversorgung.
Rumantsch: Tier las fontaunas a Runvagau ston singulas sugas da fontaunas perfin vegnir remplazzadas diltut, cunquei ch'ellas han ina ferma carschientscha da ragischs.
Deutsch: Bei den Quellen bei Runvagau müssen einzelne Fassungsstränge sogar ganz ersetzt werden, da diese einen starken Wurzeleinwuchs aufweisen.
Rumantsch: Autras impurtontas fontaunas sesanflan a Las Palius. Cheu ston novs conducts vegnir construi cunquei che quels sesanflan medemamein en in schliet stan. La deflussiun da quellas fontaunas tier il reservuar ei totalmein 2'270 m liunga. Ils conducts ein digl onn 1956 e ston era vegnir remplazzai.
Deutsch: Andere wichtige Quellen liegen bei Las Palius. Hier müssen zudem die Fassungsleitungen neu erstellt werden, da diese ebenfalls in einem schlechten Zustand sind. Die Ableitung dieser Quel-len zum Reservoir ist insgesamt 2'270 m lang. Die Leitung stammt aus dem Jahr 1956 und muss ebenfalls ersetzt werden.
Rumantsch: Tier il reservuar Crusch ston lavurs da sanaziun (colligiaziun cun l'electricitad, cuvrida interna, etc.) vegnir exequidas. Tier il reservuar Via da Cuolm sto in indrez encunter curdadas vegnir installaus. Sco davosa mesira en quei sectur duei la deflussiun dalla fontauna tochen tier il reservuar Via da Cuolm vegnir remplazzada.
Deutsch: Beim Reservoir Crusch müssen Sanierungsarbeiten (Stromanschluss, Auskleidung, etc.) ausgeführt werden. Beim Reservoir Via da Cuolm muss eine Absturzvorrichtung installiert werden. Als letzte Massnahme in diesem Bereich soll die Quellableitung bis zum Reservoir Via da Cuolm ersetzt werden.
Rumantsch: Tras las zonas da schurmetg S2 e S3 meinan ina via d'uaul e duas vias da funs (nr. 122). Tenor l'aschunta 4 cef. 221 al. 1 lit. c dall'ordinaziun federala per la protecziun dallas auas vegnan vias agricolas e forestalas lubidas mo excepziunalmein en quellas zonas. Ella S2 ein las vias da far cun ina cuvrida grossa e borduras agl ur, aschia che la plievgia sa vegnir rimnada e menada ordeifer la zona da schurmetg. Ella S3 sa l'aua da plievgia vegnir menada sur la spatla dalla via. Sfundradas punctualas (sco sbassadas traversalas) ein d'evitar. Per ademplir quellas pretensiuns sto la cuvrida dallas vias ella regiun da fontaunas da Runvagau e Plaunas Palliu vegnir renovada cun chinettas e drenascha.
Deutsch: Durch die Schutzzonen S2 und S3 verläuft eine Waldstrasse und zwei Güterstrassen (Nr. 122). Gemäss Anhang 4 Ziff. 221 Abs. 1 lit. C der eidgenössischen Gewässerschutzverordnung sind land- und forstwirtschaftliche Wege in diesen Zonen nur ausnahmsweise zulässig. In der S2 sind die Strassen mit einem dichten Belag und Randbordüren zu erstellen, so dass das anfallende Mete-orwasser gesammelt und ausserhalb der Schutzzone entsorgt werden kann. In der S3 kann das anfallende Regenwasser über die Strassenschulter abgeleitet werden. Punktuelle Versickerun-gen (wie Querabschläge) sind zu vermeiden. Um diese Auflagen zu erfüllen, muss bei den Stras-sen in den Quellgebieten von Runvagau und Plaunas Palliu der Belag mit Rigole und Entwässe-rung erneuert werden.
Rumantsch: Ulteriurs cundrezs dil provediment d'aua Siat sesanflan el vitg e contuorn. Quels fan buca part da quest project da sanaziun. Tals cundrezs vegnan risguardai pli tard en in project general da sanaziun che cuntegn la sanaziun da tuttas lingias d'aua e vias dil vitg.
Deutsch: Weitere Anlagen der Wasserversorgung Siat liegen im Dorfbereich und Umgebung. Diese sind nicht Teil dieses Sanierungsprojektes. Diese Werke werden in ein späteres generelles Sanie-rungskonzept einfliessen, welches die Sanierung aller Werkleitungen und der Dorfstrassen bein-haltet.
Rumantsch: Il project general d'aua (GWP) da Siat ei vegnius inoltraus agl uffeci federal d'agricultura UFAG ed agl uffeci per la natira ed igl ambient dil Grischun (UNA). Igl UFAG ha communicau ils 22 da fenadur 2021 ch'il project vegn renconuschius sco project cun dretg d'ina contribuziun. La tariffa da contribuziun munta a 24 pertschien dils cuosts cun dretg da contribuziun, dils quals ils cuosts per lavurs vid las vias ein pri ora. Igl UNA separticipescha cun ulteriurs 90 pertschien dalla contribuziun federala. Ils cuosts restonts vegnan purtai dalla finanziaziun speciala communala dil provediment d'aua.
Deutsch: Das generelle Wasserprojekt GWP von Siat wurde beim Bundesamt für Landwirtschaft BLW und beim Amt für Natur und Umwelt Graubünden (ANU) eingereicht. Das BLW teilte am 22. Juli 2021 mit, dass das Projekt als beitragsberechtigt anerkannt wird. Der Beitragssatz beträgt 24 Prozent von den beitragsberechtigen Kosten, wovon die Kosten für die Strassenarbeiten ausge-nommen sind. Das ANU beteiligt sich mit weiteren 90 Prozent vom Bundesbeitrag. Die Restkos-ten werden über die kommunale Spezialfinanzierung der Wasserversorgung getragen.
Rumantsch: Tenor art. 31 lit. d cefra 1 dalla constituziun communala schai quella fatschenta ella cumpetenza dalla cuminonza dils votants all‘urna. La votaziun ei previda ils 3 d'avrel 2022. Il parlament communal ha tenor art. 35 lit. h dalla constituziun communala tier tuttas fatschentas, che pretendan ina votaziun all'urna, da predeliberar e tschentar ina proposta motivada per la votaziun all'urna.
Deutsch: Gemäss Art. 31 lit. d Ziff. 1 der Gemeindeverfassung (GV) ist dieses Geschäft in der Kompetenz der Urnengemeinde. Die Urnenabstimmung ist für den 3. April 2022 vorgesehen. Das Gemein-deparlament hat gemäss Art. 35 lit. h der GV alle Vorlagen, die der Urnenabstimmung unterlie-gen, vorzuberaten und einen begründeten Antrag für die Urnenabstimmung zu stellen.
Rumantsch: Per la sanaziun dil provediment d'aua Siat (ordeifer il vitg) vegn in credit brut da 2'800'000 francs plus in'eventuala carischia concedius.
Deutsch: Für die Sanierung der Wasserversorgung Siat (ausserhalb Dorfbereich) wird ein Brutto-kredit von 2'800'000 Franken zuzüglich einer allfälligen Teuerung gewährt.
Rumantsch: La cumissiun per la constituziun ch'ei vegnida nominada dalla suprastonza communala ha elavurau in sboz dalla consti-tuziun communala el senn dall'iniziativa ch'ei vegnida acceptada dil pievel. La suprastonza communala propona dad eleger ina cumissiun predeliberonta per la cussegliaziun davart la revisiun totala dalla constituziun. Muort la dimensiun, cumplexitad e l'impurtonza dalla fatschenta vesa la suprastonza communala ei sco raschuneivel ch'ina cumissiun prede-liberescha la revisiun totala per mauns dil parlament e dalla votaziun all'urna. Il biro parlamentar ha examinau quella damonda e propona al parlament d'approbar ella.
Deutsch: Die Verfassungskommission, eingesetzt durch den Gemeindevorstand, hat einen Vernehmlassungsentwurf im Sinne der angenommenen Volksinitiative erarbeitet. Der Gemeindevorstand schlägt vor, für die Beratung der Totalrevision der Gemeindeverfassung eine vorberatende Kommission einzusetzen. Aufgrund der Dimension, Komplexität und Wich-tigkeit des Geschäfts erachtet es der Gemeindevorstand als sinnvoll, dass eine Kommission die Vorlage zuhanden des Parlaments und der Urnenabstimmung vorberät. Das Parlamentsbüro hat den Vorschlag geprüft und unterbreitet ihn dem Parlament zur Genehmigung.
Rumantsch: Il sistem da sanadad en Svizra ei en ina fasa da transformaziun – oz ed egl avegnir. Pervia da differentas influenzas e circumstanzias fluctuontas vegn ei adina pli grev da garantir in provediment da sanadad cumplessiv da qualitad:
Deutsch: Das Gesundheitswesen in der Schweiz befindet sich im Wandel – heute und in Zukunft. Geprägt von unterschiedlichen Einflüssen und sich wandelnden Rahmenbedingungen wird die Sicher¬stellung einer flächendeckend hochstehenden Gesundheitsversorgung zunehmend erschwert:
Rumantsch: Quels svilups freinan buca avon la Surselva. Novas sfidas per ils furniturs da prestaziuns dat ei gia: il tema dalla munconza da persunal dil fatg survegn ina muntada fetg gronda en Surselva, denter auter pervia dil svilup demografic e l'aulta quota d'emigraziun. Sche persunal croda ora a cuorta vesta, ei il manteniment dil provediment gia periclitaus punctualmein. Il medem mument vegnan las pretensiuns professiunalas adina pli cumplexas (el camp dalla transformaziun) – in svilup digital individual per instituziuns pintgas ei a media vesta negina via.
Deutsch: Diese Entwicklungen machen auch vor der Surselva nicht halt. Neue Herausforderungen an die Leistungserbringer bestehen bereits: Unter anderem aufgrund der demografischen Entwicklung und der hohen Abwanderungsquote gewinnt die Thematik des Fachkräftemangels in der Surselva besonders an Bedeutung. Die Aufrechterhaltung der Versorgungstätigkeiten ist bei kurzfristigen Ausfällen punktuell bereits gefährdet. Zugleich gewinnen auch weitere fachliche Anforderungen (z. B. im Bereich der digitalen Transformation) an Komplexität – ein digitaler Alleingang für kleinere Institutionen ist mittelfristig kein gangbarer Weg.
Rumantsch: Il medem mument creschan las pretensiuns per ademplir las spetgas publicas enviers la qualitad: la populaziun che vegn adina pli veglia e las malsognas multiplas (cronicas) che stattan en connex cun quei pretendan adina pli consequentamein ina coordinaziun optimada dalla via dil pazient sur plirs furniturs da prestaziuns e persunas da contact (p.ex. survetsch social).
Deutsch: Gleichzeitig steigen die Anforderungen, um dem Qualitätsanspruch der Öffentlichkeit gerecht zu werden: Die alternde Bevölkerung und die damit verbundenen zunehmenden (chronischen) Mehrfacherkrankungen erfordern immer stärker eine optimierte Koordination des Patienten¬pfades über mehrere Leistungserbringer und Ansprechpartner (z.B. Sozialdienst) hinweg.
Rumantsch: La finala han era regulaziuns pli severas davart il diember minimal da cass sco era il trend a survetschs ambulonts engrevgiau ch'il spital regiunal ha saviu contonscher l'occupaziun necessaria. En connex cun quei eis ei adina pli pretensius d'ademplir las pretensiuns da cuosts. Il futur dil spital vegn aschia mess en damonda – sper las consequenzas per il provediment da sanadad damaneivel dil domicil havess ina serrada era consequenzas negativas per la plazza economica ed il turissem ella regiun.
Deutsch: Zuletzt erschweren Vorgaben zur Verschärfung der Mindestfallzahlen sowie der Trend zu ambulanten Angeboten auch die Erreichung der notwendigen Auslastung im Regionalspital. Damit verbunden wird die Erfüllung der Auflagen von Kostenbenchmarks ebenfalls stets anspruchsvoller. Die Zukunft des Spitals ist somit in Frage gestellt – eine Schliessung hätte nebst den Konsequenzen für die wohnortsnahe Gesundheitsversorgung auch entsprechende negative Auswirkungen auf den Wirtschaftsstandort und den Tourismus der Region.
Rumantsch: Actualmein stattan ils svilups numnai aunc all'entschatta; els vegnan egl avegnir denton a s'intensivar aschia ch'il status quo dil provediment da sanadad che funcziuna oz en Surselva vegn a media vesta buca pli a saver ademplir las pretensiuns. Largias el provediment san ins lu buca pli excluder.
Deutsch: Aktuell stehen die genannten Entwicklungen noch am Anfang; sie werden sich in Zukunft jedoch weiter intensivieren, so dass der heute gut funktionierende Status Quo der Gesundheitsver¬sorgung in der Surselva mittelfristig den Anforderungen nicht mehr gerecht wird. Versorgungs¬lücken sind nicht auszuschliessen.
Rumantsch: Per prender per mauns quellas sfidas vala ei perquei da lantschar gia oz in concept cumplessiv da provediment niev ed innovativ. Ils furniturs da prestaziuns sco era l'uniun da vischnauncas SanaSurselva proponan da fundar ina societad da menaschi communabla. Quella pussibilitescha a cuorta vesta meglieraziuns concretas da posts impurtonts dil sistem da sanadad ed unescha a liunga vesta la gestiun strategica ed operativa dallas instituziuns actualas; in svilup persistent dil sistem da sanadad or d'ina perspectiva regiunala vegn aschia garantida.
Deutsch: Bereits heute gilt es darum mit Weitblick ein neues, innovatives Versorgungskonzept zur Adressierung dieser Herausforderungen zu lancieren. Die Leistungserbringer sowie der Gemeindeverband SanaSurselva schlagen hierfür die Gründung einer gemeinsamen Betriebs¬gesellschaft vor. Diese ermöglicht kurzfristig konkrete Verbesserungen an wichtigen Stellen des Gesundheitssystems und vereint längerfristig die strategische und operative Betriebsführung der heutigen Institutionen; eine nachhaltige Weiterentwicklung des Gesundheitssystems aus regionaler Perspektive wird dadurch gewährleistet.
Rumantsch: La primavera 2021 ha l'uniun da vischnauncas SanaSurselva lantschau il project «Reit da sanadad Surselva – Gesundheitsnetz Surselva» ed elaborau quel en pliras fasas ensemen cun ils furniturs da prestaziuns locals. Las finamiras surordinadas e renconuschidas dil project ein:
Deutsch: Das Projekt «Reit da sanadad Surselva – Gesundheitsnetz Surselva» wurde im Frühjahr 2021 vom Gemeindeverband SanaSurselva lanciert und in mehreren Phasen gemeinsam mit den örtlichen Leistungserbringern bearbeitet. Die übergeordneten und anerkannten Ziele des Projektes lauten:
Rumantsch: realisar las finamiras dalla politica da sanadad dil cantun (transferir la gestiun strategica ed operativa en in'organisaziun e sviluppar quella)
Deutsch: Umsetzung der Zielsetzung der kantonalen Gesundheitspolitik (Übertragung der strategischen und operativen Betriebsführung in eine Organisation und ihre Weiterentwicklung)
Rumantsch: La realisaziun dalla reit da sanadad capeta pass per pass. Igl emprem pass naven digl 1. d'october 2023 cumpeglia la fundaziun dalla societad anonima «Reit da sanadad Surselva». Ella fuorma la basa per sviluppar vinavon l'organisaziun en direcziun dil maletg empalont. Aschia vegnan tut las iniziativas (pool da collaboraturas e collaboraturs, infrastructura dad ICT communabla, post da coordinaziun, etc.) elaboradas dallas instituziuns da sanadad per il project messas sut in tetg. Las instituziuns actualas e lur direcziuns restan en funcziun.
Deutsch: Die Umsetzung des Gesundheitsnetzes erfolgt schrittweise. Die erste Entwicklungsstufe ab 1. Oktober 2023 umfasst die Gründung der Aktiengesellschaft «Gesundheitsnetz Surselva». Sie bildet das Gefäss zur Weiterentwicklung der Organisation in Richtung des Zielbilds. Damit finden die im Projekt unter enger Einbindung aller Gesundheitsinstitutionen ausgearbeiteten Initiativen (Mitarbeiterpool, gemeinsame ICT-Infrastruktur, Koordinationsstelle etc.) ein Zuhause. Die heutigen Institutionen und deren Leitungen bleiben bestehen.
Rumantsch: Suenter haver adempliu las premissas dil maletg empalont igl 1. da schaner 2026 vegn la gestiun strategica ed operativa ad esser ella responsabladad dalla Reit da sanadad Surselva. Ei suonda ina surdada dalla gestiun dallas instituziuns da sanadad alla Reit da sanadad; las immobilias existentas restan el possess dallas unitads da dretg oriundas. Prestaziuns da sanadad ed il contact cun la populaziun succedan vinavon al liug dallas singulas sedias.
Deutsch: Nach Erreichung des Zielbilds am 1. Januar 2026 liegt die strategische und operative Betriebs¬führung beim Gesundheitsnetz Surselva. Es erfolgt eine Übertragung des Betriebs der Gesundheitsinstitutionen an das Gesundheitsnetz; die vorhandenen Immobilien werden dabei im Eigentum der ursprünglichen Rechtseinheiten belassen. Gesundheitsleistungen sowie der Kontakt zur Bevölkerung werden weiterhin vor Ort an den einzelnen Standorten erbracht.
Rumantsch: Ord vesta dalla gruppa da lavur pussibilitescha la fuorma giuridica dalla societad anonima, cumparegliau cun la fuorma giuridica dalla fundaziun che fuss era in'opziun, ina flexibilitad pli gronda en cass da midadas organisatorias sco era ina habilitad d'agir pli agila (senza stuer discussiunar cun la survigilonza dallas fundaziuns).
Deutsch: Aus Sicht der Arbeitsgruppe ermöglicht die Rechtsform der Aktiengesellschaft gegenüber der ebenfalls in der engeren Auswahl stehenden Rechtsform der Stiftung insbesondere eine erhöhte Flexibilität bei organisatorischen Anpassungen sowie eine agilere Handlungsfähigkeit (ohne erforderliche Rücksprache mit der Stiftungsaufsichtsbehörde).
Rumantsch: La societad anonima ei el possess d'in acziunariat. Ils acziunaris elegian il gremi directiv strategic, il cussegl administrativ. Quel nominescha las persunas ch'ein responsablas per la gestiun e la substituziun da quella.
Deutsch: Die Aktiengesellschaft ist im Eigentum eines Aktionariats. Die Aktionäre wählen das strategische Führungsgremium, den Verwaltungsrat. Dieser wiederum ist für die Ernennung der mit der Geschäftsführung und deren Vertretung betrauten Personen beauftragt.
Rumantsch: 2 commembers politics dalla SanaSurselva (cun in connex aschi grond sco pusseivel cun il sectur da sanadad), da preferenza commembers da suprastonza
Deutsch: 2 politische Mitglieder der SanaSurselva (mit möglichst grossem Bezug zum Gesundheitswesen), bevorzugt Vorstandsmitglieder
Rumantsch: Per saver menar la Reit da sanadad Surselva egl emprem pass da svilup vegn schazegiau il suandont basegns da resursas (incl. prestaziuns socialas):
Deutsch: Um das Gesundheitsnetz Surselva in der ersten Entwicklungsstufe betreiben zu können, wird folgender jährlicher Ressourcenbedarf (inkl. Sozialleistungen) geschätzt:
Rumantsch: Digl october 2023 tochen il december 2025 ston ins plinavon quintar cun cuosts unics da circa CHF 500'000 per la transformaziun (fundaziun d'ina SA, tscherca da persunal, accumpignament da projects extern, cussegliaziun giuridica). Analog al process d'entochen ussa lubescha la basa legala actuala d'adossar ina mesadad dils cuosts da transformaziun allas vischnauncas (via SanaSurselva) e l'autra mesadad al cantun Grischun.
Deutsch: Von Oktober 2023 bis und mit Dezember 2025 ist zudem von einmaligen Kosten von rund CHF 500'000 für die Transformation (Gründung einer AG, Personalsuche, externe Projekt-begleitung, juristische Beratung) auszugehen. Analog dem bisher gestalteten Prozess, erlaubt die aktuelle gesetzliche Grundlage eine Finanzierung dieser Transformationskosten je zur Hälfte durch die Gemeinden (via SanaSurselva) und durch den Kanton Graubünden.
Rumantsch: Alla sesida dils 14 d'uost 2023 ha la suprastonza communala priu enconuschientscha dil concept e dallas statutas dalla Reit da sanadad Surselva SA e decidiu che la vischnaunca dad Ilanz/Glion separticipeschi alla fundaziun dalla Reit da sanadad Surselva SA.
Deutsch: Der Gemeindevorstand hat an seiner Sitzung vom 14. August 2023 Kenntnis genommen vom Konzept und von den Statuten der Gesundheitsnetz Surselva AG und beschlossen, dass sich die Gemeinde Ilanz/Glion an der Gründung der Gesundheitsnetz Surselva AG beteiligt.